Når optagelserne i disse dage starter til den kommende sæsons X Factor, bliver det for sidste gang. DR1’s populære underholdningsshow stopper endegyldigt på kanalen, når konfettien regner ned over vinderen af 2018-udgaven en gang i foråret. Efter 11 hæsblæsende sæsoner har DR besluttet sig for, at DR1’s fredagsunderholdning skal gå nye veje.

Bred og folkelig underholdning har i mange år været en del af DR1’s DNA. Og det fortsætter vi med. Men vi har besluttet, at det er rette tid at prøve noget nyt. drs mediedirektør henriette marienlund

”Bred og folkelig underholdning har i mange år været en del af DR1’s DNA. Og det fortsætter vi med. Men vi har besluttet, at det er rette tid at prøve noget nyt. Det er vores ambition, at seerne fremover skal have ny, original og danskudviklet underholdning, der, ligesom X Factor, vil have fokus på at samle befolkningen,” siger DRs mediedirektør Henriette Marienlund. Hun understreger, at fællesskab og mennesker med forskellige værdier og talenter bliver omdrejningspunktet i fremtidens DR1-underholdning – og altså med et dansk fundament. Ligesom man har set det i ’Alle mod 1’, ’Vidunderbørn’ og ’Flashback’, der alle tre er blevet udviklet særligt til DR1 inden for de seneste to år.

Læs også : Ny dommer klar til X Factor

Glæder sig til ny underholdning